《送人之金陵答赠张质夫》
元代·黄清老

林塘残月晓，松露滴清声。此日佳人别，空山碧草生。

江湖双白鸟，风雨一啼莺。解缆春花发，悠悠万里情。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。